6ad6bcb02ac043bcdcbaa861da3e1c52
Πού χρησιμοποιούνται τα υαλότουβλα;
-----------------------------------


douleutaras.gr
2019.47
Τα υαλότουβλα συνήθως χρησιμοποιούνται για το διαχωρισμό ενός χώρου. Εάν, για παράδειγμα, διαθέτεις έναν ενιαίο χώρο για την κουζίνα και το σαλόνι σου, τότε μπορείς να χτίσεις έναν διαχωριστικό τοίχο από υαλότουβλα, προκειμένου να δημιουργείται η ψευδαίσθηση ότι είναι δύο χώροι. Τα υαλότουβλα τοποθετούνται επίσης για το χτίσιμο μιας ντουζιέρας.


Μπορούν ακόμη να χρησιμοποιηθούν και ως εξωτερικοί τοίχοι ενός σπιτιού. Πιο δημοφιλή χώροι τοποθέτησης υαλότουβλων για εξωτερικούς χώρους είναι η κουζίνα και το μπάνιο.


Επίσης, πέρα από τοίχοι, μπορούν να χτιστούν και παράθυρα ή φεγγίτες από υαλότουβλα χρησιμοποιώντας μικρότερη ποσότητα.


Εναλλακτικά, τοποθέτηση υαλότουβλων μπορεί να γίνει για το χτίσιμο ενός μπαρ και τη διακόσμηση ενός επαγγελματικού ή εκθεσιακού χώρου.


26539e15994cc8c0a547102ef41801a3
Ποια είδη υαλότουβλων υπάρχουν;
-------------------------------


douleutaras.gr
2019.47
Υπάρχει μια μεγάλη ποικιλία σχεδίων υαλότουβλων στην αγορά. Διατίθενται διαφανή ή χρωματιστά υαλότουβλα, όπως μπλε, πράσινα, σε διαφορετικές αποχρώσεις. Ταυτόχρονα, όσον αφορά τα σχέδια, υπάρχουν υαλότουβλα λευκά, αμμοβολής, σατινέ, με σύννεφο ή με διάφορες αναπαραστάσεις στο εσωτερικό τους. Ανάλογα την επιλογή, τα υαλότουβλα είναι ικανά να χαρίσουν μια fun διάθεση χαρίζοντας μοντέρνο ή κλασικό ύφος. Όποιο και να διαλέξεις φρόντισε να εκπροσωπεί το στυλ που θέλεις να αποδώσεις στο χώρο σου.


![υαλότουβλα](https://st.douleutaras.gr/media/uploads/2019/08/01/ualotouvla.jpg)


Εν συνεχεία, τα είδη υαλότουβλων έχουν να κάνουν και με το μέρος τοποθέτησης ή τη χρήση. Στο εμπόριο υπάρχουν υαλότουβλα αερισμού ή ανοιγόμενα. Συγκεκριμένα, τα υαλότουβλα αερισμού χρησιμοποιούνται κυρίως σε μεσοτοιχίες που ο χώρος δεν έχει καλό εξαερισμό ή όταν δε μπορεί να ανοιχτεί παράθυρο στον τοίχο. Τα υαλότουβλα αερισμού ενδέχεται να έχουν τοποθετημένη και μια μικρή σήτα για να γίνεται εξαερισμός.Τα ανοιγόμενα πρόκεινται ουσιαστικά για παράθυρα. Υπάρχουν παράθυρα σε συγκεκριμένο μέγεθος 2 ή 4 υαλότουβλων, ώστε να εφαρμόζονται κατάλληλα. Ταυτόχρονα, μπορεί να βρει κανείς πλαίσια ανοιγόμενων υαλότουβλων που περιστρέφονται σε έναν κεντρικό άξονα.


Ανάλογα με το σημείο τοποθέτησης και προς διευκόλυνση του χτίστη, υπάρχουν στην αγορά υαλότουβλα καμπυλωτά, γωνιακά (90 μοιρών) και τα τερματικά. Τα καμπυλωτά εφαρμόζονται σε περιπτώσεις που θέλεις ο τοίχος σου να δημιουργεί μια καμπυλότητα, για παράδειγμα σε μια ντουζιέρα. Τα γωνιακά, βοηθούν στην καλύτερη τοποθέτηση υαλότουβλων όταν ακουμπούν κάθετα σε άλλο τοίχο. Ενώ, τα τερματικά, δίνουν καλύτερο φινίρισμα όταν η κατασκευή δε συνορεύει στη μία της άκρη με κάποιον τοίχο, αλλά μένει “ελεύθερη” στο χώρο.


6bf85605c5df00040f7f130eed2641a2
Ποια είναι τα βασικά πλεονεκτήματα που προσφέρει η τοποθέτηση υαλότουβλων;
--------------------------------------------------------------------------


douleutaras.gr
2019.47
Τα υαλότουβλα, ως δομικό υλικό, προσφέρουν αρκετά οφέλη σε έναν χώρο. Ας δούμε μερικά από τα βασικότερα πλεονεκτήματα που προσφέρει η τοποθέτηση υαλότουβλων:


* **Διαπερατότητα φωτός.** Όταν τοποθετούνται τα υαλότουβλα ως εξωτερικοί τοίχοι, δίνεται η δυνατότητα να εισέρχεται περισσότερο φως στο χώρο, κάνοντας τον να μοιάζει μεγαλύτερος.
* **Ιδιωτικότητα.** Τα υαλότουβλα διαχωρίζουν έναν χώρο, ώστε να επιτυγχάνεται η ύπαρξη ιδιωτικότητας. Ωστόσο, δεν επιτρέπεται η οπτική επαφή από έξω προς τα μέσα, επομένως δεν έχεις να φοβάσαι για αδιάκριτα βλέμματα.
* **Θερμομόνωση και ηχομόνωση**. Λόγω της σύστασής τους χαρίζουν αρκετή μόνωση στον προσωπικό ή επαγγελματικό σου χώρο.
* **Υψηλή αντοχή**. Η ασφάλειά σου δε διατρέχει κανέναν κίνδυνο. Ενώ, είναι αρκετά ανθεκτικά σε χτυπήματα.
* **Εξοικονόμηση ενέργειας.** Το γεγονός ότι εισέρχεται φως όλη την ημέρα σημαίνει ότι δε χρειάζεται να δαπανάς πολλά χρήματα στην κατανάλωση ρεύματος.
* **Δεν απαιτούν σοβάτισμα και βάψιμο.** Τα υαλότουβλα από τη στιγμή που τοποθετηθούν και καθαριστούν, δε χρειάζονται κάποια άλλη περιποίηση.
* **Αποφυγή παρανομίας.** Σε εξωτερικούς τοίχους που συνορεύουν με άλλα οικοδομήματα ή που η πολεοδομία δεν επιτρέπει το άνοιγμα παραθύρων ή πορτών, τα υαλότουβλα σου χαρίζουν το φως που θα είχες εάν είχες τη δυνατότητα να ανοίξεις ένα από αυτά.

41d4d3c84de031dfe816403d363167fe
Τι θα χρειαστείς για την τοποθέτηση υαλότουβλων;
------------------------------------------------


douleutaras.gr
2019.47
Αρχικά, φρόντισε τα υλικά που θα χρησιμοποιήσεις να είναι υψηλής ποιότητας και πιστοποιημένα. Πέρα από τα υαλότουβλα, θα χρειαστείς κόλλα για τη δημιουργία αρμού, κονίαμα και σταυρούς δόμησης, οι οποίοι δε θα αφαιρεθούν. Ενδείκνυται να γίνει χρήση ελαστικού αρμού που να είναι ανθεκτικός στην υγρασία, ώστε να έχεις ένα επαγγελματικό αποτέλεσμα.


Επιπλέον, εάν θέλεις να χτίσεις έναν αρκετά υψηλό τοίχο, τότε καλό θα ήταν να χτιστεί σε δύο “δόσεις”. Τοποθέτησε τα μισά υαλότουβλα έως ένα ύψος και μετά από 1 ημέρα συνέχισε με τις επόμενες σειρές. Με τον τρόπο αυτό θα γίνει η κατασκευή σου πιο στέρεη.


Οι επαγγελματίες μας διαθέτουν μακροχρόνια εμπειρία στο χώρο και είναι ικανοί να αναλάβουν την τοποθέτηση υαλότουβλων για τον προσωπικό ή επαγγελματικό σου χώρο. Καταχώρησε την εργασία σου και πάρε προσφορές από τους ειδικούς με λίγα μόνο κλικ άμεσα & οικονομικά!

